- У тэатральных кутках выхавальнікі праводзяць гульні-гутаркі з казачнымі персанажамі, - расказвае А.І.Гардзейчык. – Дзеці выконваюць гульнявыя заданні, рашаюць праблемныя сітуацыі. Для развіцця маўлення, фантазіі і ўяўлення педагогі выкарыстоўваюць розныя метады і прыёмы: “Прыдумай новую назву казкі”, “Прыдумай працяг казкі”, “Дабаў героя ў казку” і інш. Малышы з задавальненнем уключаюцца ў гэтую гульню. Так, для казкі “Рэпка” былі прыдуманы назвы “Сяброўства” і “Разам можна і горы звярнуць”, а казку “Церамок” дзеці назвалі “Разам весела нам жыць”.